অস্মিতা চলিহা
অস্মিতা চলিহা (; জন্ম: ১৮ অক্টোবৰ ১৯৯৯) এগৰাকী ভাৰতীয় বেডমিণ্টন খেলুৱৈ। গুৱাহাটীত জন্ম গ্ৰহণ কৰা আৰু ডাঙৰ দীঘল হোৱা অস্মিতাই সাত বছৰ বয়সত বেডমিণ্টন খেলিবলৈ আৰম্ভ কৰে। তেওঁ ইণ্ডোনেছিয়াৰ প্ৰশিক্ষক এডউইন ইৰিয়াৱান আৰু ভাৰতৰ প্ৰশিক্ষক সুৰঞ্জন ভোবৰাৰ অধীনত অসম বেডমিণ্টন একাডেমীত প্ৰশিক্ষণ লৈছিল। তেওঁ এছিয়ান গেমছৰ বাবে পুল্লেলা গোপীচান্দৰ অধীনতো প্ৰশিক্ষণ লৈছিল। অস্মিতা ২০১৭ চনৰ বিশ্ব জুনিয়ৰ চেম্পিয়নশ্বিপ আৰু এছিয়ান জুনিয়ৰ চেম্পিয়নশ্বিপত অংশগ্ৰহণ কৰা ৰাষ্ট্ৰীয় জুনিয়ৰ দলৰ অংশ আছিল। তেওঁ ইণ্ডোনেছিয়াত অনুষ্ঠিত হোৱা ২০১৮ চনৰ এছিয়ান গেমছৰ বাবে ভাৰতীয় দলত নিৰ্বাচিত হৈছিল। তেওঁ মহিলাৰ একক প্ৰতিযোগিতাত ২০১৮ চনৰ ডুবাই ইণ্টাৰনেশ্বনেল ছেলেঞ্জত প্ৰথম জ্যেষ্ঠ আন্তঃৰাষ্ট্ৰীয় খিতাপ অৰ্জন কৰে। মহিলাৰ একক আৰু দলীয় প্ৰতিযোগিতাত তেওঁ ২০১৯ চনৰ দক্ষিণ এছিয় ক্ৰীড়াত স্বৰ্ণ পদক জয় কৰিছিল।

কৃতিত্ব

দক্ষিণ এছিয় ক্ৰীড়া 
মহিলাৰ একক

বি ডব্লিউ এফ ইণ্টাৰনেশ্বনেল ছেলেঞ্জ/ছিৰিজ (২টা খিতাপ) 
মহিলাৰ একক

  বি ডব্লিউ এফ ইণ্টাৰনেশ্বনেল ছেলেঞ্জ টুৰ্ণামেণ্ট
  বি ডব্লিউ এফ ইণ্টাৰনেশ্বনেল ছিৰিজ টুৰ্ণামেণ্ট
  বি ডব্লিউ এফ ফিউচাৰ ছিৰিজ টুৰ্ণামেণ্ট

তথ্য সংগ্ৰহ

অসমৰ ব্যক্তি
অসমীয়া ক্ৰীড়াবিদ
ভাৰতৰ বেডমিণ্টন খেলুৱৈ